|  |
| --- |
| Referat af institutledermøde den 25. september 2018.  |
|  |  |
|  |  |
|  |  |

Til stede var: Dekanen, prodekanen, Steffen Nordahl Lund, Anne Jensen, Per Krogh Hansen, Martin Rheinheimer, Mads Funding og Gitta Stærmose.

Lone Granhøj deltog i behandlingen af punkterne 1 – 4. Klaus Thomsen deltog i behandlingen af punkt 6**.**

|  |
| --- |
| 1. **Drøftelse af undervisningsevalueringer og adgangen hertil.**

Sagen blev senest drøftet på SU-mødet den 11. september, hvor der var enighed om, at institutlederne skal have adgang til undervisningsevalueringerne, at der skal være transparens i processen og i, at det især og primært er studienævn og studielederne, der har ansvaret for undervisningsevalueringen. Det er således studienævnet, der fastlægger praksis for undervisningsevaluering. Forskellige problemstillinger blev ridset op: * Opfølgning på undervisningsevalueringer.
* Manglende kommentering fra underviserne på evalueringer.
* Kommunikation mellem institutledere og studienævn skal bedres.
* Sikring af uddannelsens kvalitet. Hvornår håndteres ubalancer? Faglige forhold, såsom kvalitet og læring i undervisningen er studielederens opgave, mens institutlederen skal forholde sig til de personrelaterede problemstillinger.
* Lave svarprocenter. Når der ikke kommenteres på evalueringer, holder de studerende op med at svare, en nedadgående spiral.
* Feedback på evalueringer og obligatorisk procedure herfor.
* Indtænkning af evaluering i undervisningen.

Der var enighed om, at der for visse delelementer af undervisningsevaluering bør udarbejdes en obligatorisk ramme gældende for alle fakultetets uddannelser. Uddannelsesrådet tager undervisningsevaluering op som et tema. Studielederne vil af fakultetet blive bedt om at sikre, at institutlederne modtager dels kommentarer på undervisningsevalueringer, dels referater fra studienævnsmøder.   |
|  |
| 1. **Drøftelse af placering af institutlederansvar på tværfakultære uddannelser samt evt. udpegning af hovedansvarlig institutleder ved uddannelser, hvor flere institutledere er inde over.**

Lone Granhøj deltog i behandlingen af punktet. Forhold knyttet til tværfakultære uddannelser blev drøftet. Fagansvaret er tydeligt angivet i fagbeskrivelsen, og der er udarbejdet samarbejdsaftale mellem Negot og Samfundsvidenskab. Det administrative ansvar er ligeledes placeret. Det blev præciseret, at det er det enkelte SN-medlem, der viderebringer resultater af drøftelser i faggruppemøder samt aktivitet i studienævn til det relevante fakultet. Der blev nævnt på, at studieledere på HUM kan føle sig ladt lidt i stikken, da deres modspillere på Det Samfundsvidenskabelige Fakultet er på øverste niveau. Per Krogh Hansen gjorde i øvrigt opmærksom på, at Designskolen manglede i Notat om matrix-uddannelser. På baggrund af drøftelsen var der bred enighed om at søge at etablere en pendant til HUM-matrix-modellen med samfundsvidenskab. Der tages kontakt til prodekanen for uddannelser på Det Samfundsvidenskabelige fakultet, Ole Friis med henblik på nedsættelse af et tværfakultært råd, der kan varetage de skitserede problemstillinger. Set i lyset af den store udskiftning af studieledere og de mange udfordringer, som de mødes af, var der enighed om, at der er behov for udvikling af et oplæringsforløb for nye studieledere. Det blev fremhævet, at man skal være opmærksom på, at de samfundsvidenskabelige viceinstitutledere for uddannelser skal inviteres til mødeaktiviteter, der er knyttet til udarbejdelse af uddannelsesberetninger (matrix-uddannelser). Team Uddannelse og Kvalitet arbejder videre med sagen.  |
| 1. **Undervisningsportfolio – offentliggørelse af fastansattes undervisnings-CV i Pure.**

Det fremgår af direktionsmateriale til møde den 31. oktober 2013, hvad der skal være offentlig tilgængelig, dvs.* Erfaring med undervisning
* Erfaring med vejledning
* Erfaring med undervisnings- og uddannelsesudvikling
* Studieadministrative opgaver
* Formel og uformel pædagogisk uddannelse

Martin Rheinheimer oplyste, at han allerede nu beder om, at medarbejderne fremlægger en undervisningsportfolio ved MUS-samtaler. Der udarbejdes skabeloner med gode eksempler (holdt op imod ovennævnte kravspecifikation) og med øje for ’keep it simple’. Skabeloner sendes til institutlederne til kommentering. Herefter vil samtlige fastansatte videnskabelige medarbejdere vil få mail om, at et undervisnings-CV skal være oprettet og klar til at blive lagt ud senest med udgangen af januar 2019. Skabeloner med gode eksempler vedhæftes mailen. Medarbejderne modtager en reminder primo og medio januar 2019. Der rykkes medio februar 2019.  |
| 1. **Honorering af eksterne eksperters konsulentarbejde.**

**Prodekanen** ridsede problemstillinger op i forhold til eksterne eksperters konsulenters deltagelse i møder om uddannelsers faglige indhold, pensum og fagudvikling. Regelmæssig evaluering af vores uddannelser ved eksterne eksperter er et lovkrav i forbindelse med institutionsakkrediteringen. Der er tale om en væsentlig arbejdsbelastning og p.t. uden honorering. Møder er særdeles svære at lægge, og tilsagn om deltagelse frafaldes ofte, når den pågældende ekspert erfarer, at arbejdet ikke honoreres. Efter en drøftelse blev det besluttet, at eksterne eksperters konsulentarbejde skal honoreres med 5.000 kr. samt dækning af transport og ophold, hvis der er behov herfor. Udgifter afholdes over fakultetet.Dekanen præciserede, at det maksimale læsestof er 100 sider, og dette skal følges af en læsevejledning. 1. **Timebank – ved ansættelse på søsterinstitut på Det Humanistiske Fakultet.**

Institutternes nuværende praksis blev vendt. Efter en længere drøftelse af problemstillingen enedes man om følgende udgangspunkt ved ansættelse på søsterinstitut på Det Humanistiske Fakultet: en medarbejder skifter fra en fast stilling til en anden fast stilling: timebank bortfalder.en medarbejder skifter fra en tidsbegrænset stilling til en fast stilling: timebank følger med.1. **Bevillingssystem.**

Med virkning fra 1. januar 2019 er der indført et nyt bevillingssystem for de videregående heltidsuddannelser. Som følge heraf har Direktionen arbejdet med en model for implementering. Bestyrelsen har på møde den 17. september tiltrådt modellen. Klaus Thomsen orienterede om den nye model for intern fordeling af uddannelsestilskud på SDU, der træder i kraft pr. 1. januar 2019. Modellen tages op til revision i 2023. Regeringen forventes at implementere en ny fordeling af basisforskningsmidler om 3-4 år. Når dette sker, vil der blive foretaget en revision af SDU’s samlede budgetmodel. Uddannelsestaksameteret reduceres med 30%, og de 30% konverteres til grundtilskud, beregnet på baggrund af STÅ-aktiviteter i 2017. Grundtilskuddet udgør 25% af uddannelsestilskuddet. Årlig nedjustering med 2% som følge af omprioriteringsbidrag. Grundtilskuddet forankres på Fællesområdet og SDU Reserve. Det decentrale tilskud fordeles til fakulteterne i forhold til STÅ-indtjening på campus. Incitamenter ’studietid’ og ’beskæftigelse’ tilfalder fakulteterne 100%. Færdiggørelsesbonus bortfalder. Campusmidler à 2 mio. kr. skal ud på campusserne og arbejde (for HUM – Kolding og Slagelse).Per Krogh Hansen noterede sig en asymmetri mellem incitamenter, dvs. straf ved manglende opfyldelse af ’beskæftigelse’ men ikke ved ’studietid’.Incitamenter ’udenlandske selvbetalere’ (USB), ’forskningsbaseret deltidsuddannelse’ fastholdes, mens ’SDU studerende på udlandsophold’ og ’udenlandske studerende på ophold på SDU’ ligestilles takstmæssigt.  Kvalitetstilskuddet forankres på SDU Reserve. Fordeling på fakulteterne sker i forhold til kvalitetsfremmende initiativer på uddannelsesområdet (efter en endnu ikke nærmere defineret nøgle). Der sker en udligning (overgangsbevilling) i 2019 mellem nuværende og ny fordelingsmodel, således at fakulteterne har en uændret indtægtsramme i 2019. Overgangsbevillingen udfases med 66% i 2020, og 33% i 2021. International dimensionering, takstforhøjelse, forskningsskrænt, 2%-effektiviseringsbidrag er fortsat uafklarede faktorer. På næste institutledermøde drøftes, hvordan bevillingsmodellen omsættes på fakultært- og institutniveau med henblik på at sikre balance. 1. **Ledelsesseminarer 2018 og 2019.**

2018: studieledelsesseminar og forskningsledelsesseminar – evaluering og opfølgning.Der var bred enighed om, at studieledelsesseminaret havde været en succes. Forskningsledelsesseminaret manglede tilstrækkelig substans. Det er en belastning at afsætte tre hele arbejdsdage på seminarer. Ledelsesseminar 2019: Efter en længere drøftelse enedes man om følgende: Seminaret afvikles over to dage, hvor alle, dvs. institutledere, studieledere og forskningsledere er samlet. Dagene forventes at bestå af en fælles del, tracks m. oplæg og mulighed for spørgsmål, social/kulturel aktivitet, middag og fælles del. Forskellige temaer blev vendt. Der arbejdes videre med: Studieledelse: hvordan løftes computational thinking ind i undervisningen, og hvordan tænkes fagligheder ind i dette. Evt. Digital Humaniora. Forskningsledelse: Hvordan organiserer man forskning? Tænke Humaniora ind i et andet perspektiv. Faglige trends – er der en historie, der er større end der, hvor vi kommer fra – tematiseret i forhold til samfundsmæssige og kulturelle udfordringer (verdensmål). Afrapportering af store projekt CPOP, Human Health. Digital Humaniora. 1. **Integration af DVIP i de faglige miljøer.**

Dekanen oplyste, at Akademisk Råd på møde den 21. juni har drøftet problemstillinger vedrørende brug af DVIP og disses integration i de faglige miljøer samt deltagelse i sociale arrangementer. Institutlederne orienterede om DVIP-integration i de faglige miljøer, deltagelse i fagudvikling og faggruppemøder samt honorering for disse aktiviteter. Herudover blev der orienteret om deltagelse i sociale arrangementer. 1. **Drøftelse af fælles retningslinjer for barselsordning for VIP på Det Humanistiske Fakultet.**

Det medsendte bilag blev kort kommenteret, og den hidtidige praksis vendt. Efter en drøftelse af forskellige forhold blev det besluttet som en forsøgsordning at etablere en fakultær pulje, der kompenserer institutterne for merudgifter i forbindelse med barselsorlov både under og efter barselsperioden for både eksternt og ordinært finansierede ansatte i kategorierne: ph.d., postdoc, adjunkt, lektor og professor. Der gives reduceret undervisningsbelastning ved tilbagevenden efter 6 måneders barsel for ph.d., postdoc, adjunkter, lektorer og professorer. Puljen kompenserer institutternes merudgifter i den undervisningsfri periode, samt eventuel projektfremdrift for projekter finansieret af eksterne midler. Forsøgsordningen træder i kraft pr. 1. januar 2019 og vil blive evaluereret efter 2 år, dvs. 1. januar 2021. De supplerende barselsretningslinjer følges. 1. **Forskningskommunikationsprisen 2019.**

Mulige emner blev vendt. *Institutlederkredsen er efter en efterfølgende skriftlig behandling blevet enig om kandidatforslag. Den relevante institutleder er bedt om senest den 8. oktober at fremsende begrundelse mm. til Gitta Stærmose.* 1. **Koordinering af ombygningsønsker.**

Dekanen meddelte, at institutterne fremover skal fremsende deres ombygningsønsker til Gitta Stærmose, således at ønsker kan indgå i en kollektiv og prioriteret plan for mindre og/eller større ombygningsprojekter på fakultetet. 1. **Seniorsamtaler.**

Procedure blev vendt, jf. dekanens mail af 19. september 2018. 1. **Eventuelt.**

Dekanen oplyste, at lederen af Teknisk Service, Leif Jensen og områdechefen for Plan og Byg, Tom Møenbo Gregersen meget gerne stiller op på institutternes medarbejdermøder eller tilsvarende for at orientere om de byggemæssige udfordringer, universitetet pt. gennemgår/skal gennemgå i årene frem.

|  |
| --- |
|  |

Med venlig hilsenSimon TorpDekan |